smcproject/ml-wiki-sentences huggingface dataset:
പഞ്ചഗ്രന്ഥത്തിന്റെ ആദ്യത്തെ പ്രധാന സമഗ്രമായ കരട് (ഉൽപത്തിയിൽ ആരംഭിച്ച് ആവർത്തനത്തിൽ അവസാനിക്കുന്ന അഞ്ച് പുസ്തകങ്ങളുടെ പരമ്പര) ക്രി.
ഏഴാം നൂറ്റാണ്ടിന്റെ അവസാനത്തിലോ ആറാം നൂറ്റാണ്ടിലോ ( ജാഹ്‌വിസ്റ്റ് ഉറവിടം) രചിക്കപ്പെട്ടതാണ്, പിന്നീട് ഇത് മറ്റ് രചയിതാക്കൾ ഇന്ന് അറിയപ്പെടുന്ന ഉല്പത്തി പോലെയുള്ള ഒരു കൃതിയിലേക്ക് വിപുലീകരിച്ചു.
അബ്രഹാമിക് വിശ്വാസത്തിൽ സൃഷ്ടിയുടെ വിവരണം തരുന്ന രണ്ട് കഥകൾ ഉണ്ട്, ഇവ ഏകദേശം ഉല്പത്തി പുസ്തകത്തിലെ ആദ്യ രണ്ട് അധ്യായങ്ങൾക്ക് തുല്യമാണ്.
ആദ്യ വിവരണം (1:1 മുതൽ 2:3 വരെ) സൃഷ്ടിയുടെ ആറ് ദിവസം വിവരിക്കുന്നു.
ആദ്യത്തെ മൂന്ന് ദിവസങ്ങളിൽ ഓരോന്നിലും വിഭജനം നടക്കുന്നു: ഒന്നാം ദിവസം ഇരുട്ടിനെ വെളിച്ചത്തിൽ നിന്ന് വേർതിരിക്കുന്നു, രണ്ടാം ദിവസം "മുകളിലുള്ള ജലം" "താഴെയുള്ള ജലത്തിൽ" നിന്ന് വേർതിരിക്കുന്നു, മൂന്നാം ദിവസം കരയിൽ നിന്ന് കടലിനെ വേർതിരിക്കുന്നു.
നാലാം ദിവസം സൂര്യൻ, ചന്ദ്രൻ, നക്ഷത്രങ്ങൾ എന്നിവയാൽ ഇരുട്ടും വെളിച്ചവും നിറക്കുന്നു; അഞ്ചാം ദിവസം കടലിലും ആകാശത്തിലും മത്സ്യവും പക്ഷിയും നിറയ്ക്കുന്നു; ഒടുവിൽ, കര ജീവികളും മനുഷ്യവർഗ്ഗവും സൃശ്ടിക്കുന്നു.
ഇസ്ലാം അനുസരിച്ച്, അറബിയിൽ അള്ളാ എന്ന് അറിയപ്പെടുന്ന സ്രഷ്ടാവായ ദൈവം, പ്രപഞ്ചത്തിന്റെ സ്രഷ്ടാവും പരിപാലകനും വിധികർത്താവുമാണ്.
മുഹമ്മദ് നബിയുടെ വിശേഷണങ്ങളിൽ ഏറ്റവും പ്രധാനപ്പെട്ടതാണ് "അശ്‌റഫുൽ ഖൽഖ്" അഥവാ സൃഷ്ടികളിൽ അത്യുത്തമർ എന്നത്.
അല്ലാഹു ആദ്യം സൃഷ്ടിച്ചത് മുഹമ്മദ് നബിയുടെ നൂർ അഥവാ പ്രകാശം ആണെന്നും, ആകാശവും ഭൂമിയും മറ്റനന്ത ഗോളങ്ങളും തുടങ്ങി എല്ലാം ഈ നൂറിൽ നിന്നാണ് സൃഷ്ടിക്കപ്പെട്ടത് എന്നുമാണ് ഇസ്ലാമിക വിശ്വാസം.
അള്ളാഹു ആറു ദിവസങ്ങളിലായി ഭൂമിയെയും ആകാശത്തെയും സൃഷ്ടിച്ചുവെന്നും അതിനുമുൻപ് അള്ളാഹുവിൻ്റെ സിംഹാസനം വെള്ളത്തിനു മുകളിലായിരുന്നു എന്നും ഖുർആൻ (11:7) പറയുന്നു.
മറ്റൊരിടത്ത്‌ (2:117) അവനാണ് ആകാശങ്ങളുടെയും ഭൂമിയുടെയും സ്രഷ്ടാവ് അവൻ ഒരു കാര്യം സൃഷ്ടിക്കാർ തീരുമാനിക്കുമ്പോൾ, “ഉണ്ടാകുക!”
എന്ന് ലളിതമായി പഞ്ഞാൽ  അതുണ്ടാകുന്നു എന്ന് പറയുന്നു.
സിഖ് മതം
സിഖ് മതത്തിന്റെ വിശ്വാസത്തിലെ ഏറ്റവും വലിയ കടമകളിലൊന്ന്, ദൈവത്തെ "സ്രഷ്ടാവ്" ആയി ആരാധിക്കുക എന്നതാണ്.
സ്രഷ്ടാവിനെ അവർ വാഹേഗുരു എന്ന് വിളിക്കുന്നു, അവരുടെ വിശ്വാസ പ്രകാരം അവൻ നിരങ്കർ, അകാൽ , അലഖ് നിരഞ്ജൻ, അതായത് രൂപരഹിതനും കാലാതീതനും കാഴ്ചയില്ലാത്തവനുമാണ്.
"എല്ലാവർക്കും ഒരു ദൈവം" അല്ലെങ്കിൽ ഇക് ഓങ്കാർ എന്ന വിശ്വാസത്തിന് ശേഷം മാത്രമാണ് സിഖ് വിശ്വാസികൾ മതം സ്വീകരിക്കുന്നത്.
ബഹായി വിശ്വാസം
ബഹായി വിശ്വാസത്തിൽ എല്ലാ അസ്തിത്വത്തിന്റെയും ഉറവിടമായ ദൈവം നശ്വരവും സൃഷ്ടിക്കപ്പെടാത്തതുമായ അസ്തിത്വമാണ്.
അവരുടെ വിശ്വാസ പ്രകാരം "വ്യക്തിഗതനായ ദൈവം, അജ്ഞാതനും, അപ്രാപ്യനും, എല്ലാ വെളിപാടുകളുടെയും ഉറവിടവും, ശാശ്വതനും, സർവ്വജ്ഞനും, സർവ്വവ്യാപിയും, സർവ്വശക്തനും " ആണ്.
നേരിട്ട് ബന്ധപ്പെടാൻ കഴിയില്ലെങ്കിലും, അവന്റെ പ്രതിച്ഛായ അവന്റെ സൃഷ്ടിയിൽ പ്രതിഫലിക്കുന്നു എന്ന് പറയുന്നു.
സൃഷ്ടിയുടെ ഉദ്ദേശ്യം സൃഷ്ടിക്കപ്പെട്ടവനെ അറിയാനും സ്നേഹിക്കാനുമുള്ള കഴിവ് സൃഷ്ടിക്കുക എന്നതാണ്.
മണ്ടേയിസം
മണ്ടേയിസത്തിൽ , ഹയ്യി റബ്ബി (വാക്യാർത്ഥത്തിൽ മഹത്തായ ജീവൻ) എല്ലാ വസ്തുക്കളും ഉത്ഭവിക്കുന്ന പരമോന്നത ദൈവമാണ്.
ഭൗതിക ലോകത്തിന്റെ സൃഷ്ടിയുടെ സമയത്ത്, യുഷാമിൻ ഹയ്യി റബ്ബിയിൽ നിന്ന് "രണ്ടാം ജീവിതം" ആയി ഉയർന്നതിനാൽ അദ്ദേഹം 'ആദ്യ ജീവിതം' എന്നും അറിയപ്പെടുന്നു.
"മണ്ടേയൻ സിദ്ധാന്തത്തിന്റെ തത്ത്വങ്ങൾ പ്രകാരം ഒരേയൊരു മഹത്തായ ദൈവമായ ഹയ്യി റബ്ബി എല്ലാ ലോകങ്ങളെയും സൃഷ്ടിച്ചു, തന്റെ ശക്തിയാൽ ആത്മാവിനെ രൂപപ്പെടുത്തി മാലാഖമാർ മുഖേന മനുഷ്യ ശരീരത്തിലേക്ക് സ്ഥാപിക്കുന്നു. അങ്ങനെ അവൻ ആദ്യത്തെ പുരുഷനും സ്ത്രീയും ആയ ആദാമിനെയും ഹവ്വായെയും സൃഷ്ടിച്ചു."
ദൈവത്തെ ശാശ്വതനും എല്ലാറ്റിന്റെയും സ്രഷ്ടാവും, ആധിപത്യത്തിൽ ഏകനും ആണെന്ന് മണ്ടേയൻമാർ വിശ്വസിക്കുന്നു.
മോണോലാട്രിസം
മോണോലാട്രിസ്റ്റിക് പാരമ്പര്യങ്ങൾ ഒരു ദ്വിതീയ സ്രഷ്ടാവിനെ പ്രാഥമിക സ്രഷ്ടാവിൽ നിന്ന് വേർതിരിക്കും.
ഗൗഡിയ വൈഷ്ണവരുടെ അഭിപ്രായത്തിൽ, മഹാവിഷ്ണുവാണ് പ്രധാന സ്രഷ്ടാവ്, ബ്രഹ്മാവ് ദ്വിതീയ സ്രഷ്ടാവാണ്.
വൈഷ്ണവ വിശ്വാസമനുസരിച്ച്, മഹാവിഷ്ണു നൽകിയ വസ്തുക്കളിൽ നിന്ന് ബ്രഹ്മാവ് സൃഷ്ടി നടത്തുന്നു.
ശൈവമത വിശ്വാസപ്രകാരം പരമശിവനാണ്‌ സ്രഷ്ടാവ്, എന്നാൽ ശാക്തേയ വിശ്വാസപ്രകാരം ഭുവനേശ്വരിയായ ദേവി ആദിപരാശക്തി ആണ് സ്രഷ്ടാവ്.
സ്രഷ്ടാവില്ലെന്നുള്ള വിശ്വാസങ്ങൾ ബുദ്ധമതം
ബുദ്ധമതം ഒരു സ്രഷ്ടാവായ ദൈവത്തെ നിഷേധിക്കുകയും, മഹാബ്രഹ്മത്തെപ്പോലുള്ള ലൗകിക ദേവതകളെ ഒരു സ്രഷ്ടാവാണെന്ന് തെറ്റിദ്ധരിക്കുന്നുവെന്ന് പറയുകയും ചെയ്യുന്നു.
സ്രഷ്ടാവായ ദൈവത്തിലുള്ള വിശ്വാസത്തെ ജൈനമതം പിന്തുണയ്ക്കുന്നില്ല.
ജൈന സിദ്ധാന്തമനുസരിച്ച്, പ്രപഞ്ചവും (എപ്പിക്യൂറിയനിസത്തിനും സ്ഥിരമായ പ്രപഞ്ച മാതൃകയ്ക്കും സമാനമായ ഒരു സ്റ്റാറ്റിക് പ്രപഞ്ചം) അതിന്റെ ഘടകങ്ങളും - ആത്മാവ്, ദ്രവ്യം, സ്ഥലം, സമയം, ചലന തത്വങ്ങൾ എന്നിവ എല്ലായ്‌പ്പോഴും നിലനിന്നിരുന്നു.
എല്ലാ ഘടകങ്ങളും പ്രവർത്തനങ്ങളും സാർവത്രിക പ്രകൃതി നിയമങ്ങളാൽ നിയന്ത്രിക്കപ്പെടുന്നു.
ശൂന്യതയിൽ നിന്ന് ദ്രവ്യത്തെ സൃഷ്ടിക്കുക സാധ്യമല്ല, അതിനാൽ പ്രപഞ്ചത്തിലെ ദ്രവ്യത്തിന്റെ ആകെത്തുക അതേപടി തുടരുന്നു ( ദ്രവ്യ സംരക്ഷണ നിയമത്തിന് സമാനമാണ്).
അതുപോലെ, ഓരോ ജീവിയുടെയും ആത്മാവ് അദ്വിതീയവും സൃഷ്ടിക്കപ്പെടാത്തതും ആരംഭമില്ലാത്ത കാലം മുതൽ നിലനിൽക്കുന്നതുമാണ്.
കാലങ്ങളായി, ജൈന തത്ത്വചിന്തകർ സ്രഷ്ടാവും സർവ്വശക്തനുമായ ദൈവം എന്ന സങ്കൽപ്പത്തെ ശക്തമായി നിരാകരിക്കുകയും എതിർക്കുകയും ചെയ്തു, ഇത് ജൈനമതത്തെ നാസ്തിക ദർശനമെന്നോ നിരീശ്വര തത്ത്വചിന്തയെന്നോ മുദ്രകുത്തുന്നതിന് കാരണമായി.
പ്രപഞ്ചശാസ്ത്രം, കർമ്മം, മോക്ഷം, ധാർമ്മിക പെരുമാറ്റച്ചട്ടം എന്നിവയുൾപ്പെടെ ജൈനമതത്തിന്റെ എല്ലാ ദാർശനിക മാനങ്ങളിലും സൃഷ്ടിപരതയില്ലാത്തതും സർവ്വശക്തനായ ദൈവത്തിന്റെയും ദൈവിക കൃപയുടെയും അഭാവവും ശക്തമായി പ്രവർത്തിക്കുന്നു.
ഒരു സ്രഷ്ടാവായ ദൈവം എന്ന ആശയം കൂടാതെ മതപരവും സദാചാരപരവുമായ ജീവിതം സാധ്യമാണെന്ന് ജൈനമതം ഉറപ്പിച്ചു പറയുന്നു.
ബഹുദൈവവിശ്വാസം
ബഹുദൈവവിശ്വാസത്തിൽ, ലോകം പലപ്പോഴും ജൈവികമായി ഉണ്ടാകുന്നു.
മറ്റ് ചിലപ്പോൾ, സൃഷ്ടിയുടെ കാര്യത്തിൽ ഒരു ദൈവം ബോധപൂർവമോ അറിയാതെയോ ഉൾപ്പെടുന്നു.
ഉദാഹരണങ്ങളിൽ ഇവ ഉൾപ്പെടുന്നു: സബ്-സഹാറൻ ആഫ്രിക്കൻ രാജ്യങ്ങൾ: ബകുബ പുരാണത്തിലെ എംബോംബോ വയറുവേദന അനുഭവപ്പെട്ടപ്പോൾ ഛർദ്ദിച്ചപ്പോൾ ലോകം ഉണ്ടായി എന്നാണ് വിശ്വാസം സുലു പുരാണത്തിലെ ഉങ്കുലുങ്കുലു അമേരിക്കൻ രാജ്യങ്ങൾ: നാനാബോസോ (വലിയ മുയൽ), ഓജിബ്‌വെ ദേവത, ലോകത്തിന്റെ സഹസ്രഷ്ടാവും രൂപമാറ്റക്കാരനും കോട്ട്ലിക്കോ ആസ്ടെക് മിത്തോളജിയിൽ ചിമ്നിഗാഗുവാ, മ്യൂസിക്ക മിതോളജിയിൽ ഇൻക പുരാണത്തിലെ വിരാകോച്ച ഇൻയൂട്ട് പുരാണത്തിലെ ഒരു കാക്കയുടെ രൂപത്തിലുള്ള ഒരു കൗശലക്കാരൻ ദേവത കിഴക്കൻ രാജ്യങ്ങൾ: ഈജിപ്ഷ്യൻ മിത്തോളജി എന്നേടിലെ അത്തും , അതിന്റെ ബീജം പ്രപഞ്ചത്തിന്റെ പ്രാഥമിക ഘടകമായി മാറുന്നു ടാ , വചനത്താൽ പ്രപഞ്ചത്തെ സൃഷ്ടിക്കുന്നു പ്രപഞ്ചവും അസ്തിത്വവും എല്ലാം നീത്ത് തന്റെ തറിയിൽ നെയ്തുവെന്ന് വിശ്വാസം.
കനാന്യ മതത്തിലെ ഈൽ ഏഷ്യൻ രാജ്യങ്ങൾ: മണിപ്പൂരി പുരാണത്തിലെ പ്രപഞ്ചത്തിന്റെ സ്രഷ്ടാവ് ആറ്റിങ്കോക്ക് മരു സിദാബ മംഗോളിയൻ പുരാണത്തിലെ ആകാശത്തിന്റെ രാജാവ് എസെക് മാലാൻ ഐനു പുരാണത്തിൽ പരാമർശിക്കുന്ന കമുയ് ജാപ്പനീസ് പുരാണങ്ങളിൽ , ഒരു കുന്തം കൊണ്ട് സമുദ്രം ചുഴറ്റി, ജപ്പാൻ ദ്വീപുകൾ സൃഷ്ടിച്ച ഈസാങ്കിയും ഈസാനാമി-നൊമികോട്ടോ ഹിന്ദുമതത്തിൽ , ബ്രഹ്മാവാണ് പ്രപഞ്ചത്തിന്റെ സ്രഷ്ടാവ്.
വിയറ്റ്നാമീസ് പുരാണങ്ങളിൽ ലോകത്തെ സൃഷ്ടിച്ച ദൈവം ആണ് താൻ തൃ ത്രോയ് യൂറോപ്യൻ രാജ്യങ്ങൾ: നോർസ് പുരാണത്തിലെ ബോറിന്റെ പുത്രന്മാർ സ്ലാവിക് പുരാണത്തിൽ പരാമർശിക്കുന്ന റോഡ് സാമി മിത്തോളജിയിൽ പരാമർശിക്കുന്ന ഇപ്മിൽ അല്ലെങ്കിൽ റേഡിയൻ അഹസി ഓഷ്യാനിക് രാജ്യങ്ങൾ: മാനവികതയുടെ സ്രഷ്ടാവ് ആയ മാകെമാകെ .
മാവോറി പുരാണത്തിലെ ഭൂമിമാതാവ് പാപതുവാനുകൂ, ആകാശ പിതാവ് റാങ്കിനൂയി എന്നിവർ ഹിന്ദുമതം ഹിന്ദുമതത്തിൽ ബ്രഹ്മാവ് പലപ്പോഴും സൃഷ്ടിയുമായി ബന്ധപ്പെട്ടിരിക്കുന്നു.
ഏകദൈവ വിശ്വാസം, ബഹുദൈവാരാധന , പാന്തീസം , പാന്തീസം, പാന്തേയിസം, മോനിസം, നിരീശ്വരവാദം എന്നിവയിൽ വ്യാപിച്ചുകിടക്കുന്ന വൈവിധ്യമാർന്ന വിശ്വാസങ്ങളുള്ള ചിന്താ സമ്പ്രദായമാണ് ഹിന്ദുമതം.
ഹിന്ദുമതത്തിൽ സ്രഷ്ടാവ് എന്ന ആശയം സങ്കീർണ്ണവും ഓരോ വ്യക്തിയെയും പിന്തുടരുന്ന പാരമ്പര്യത്തെയും തത്വശാസ്ത്രത്തെയും ആശ്രയിച്ചിരിക്കുന്നു.
ഹിന്ദുമതം ചിലപ്പോൾ ഹീനോതെയിസ്റ്റിക് (അതായത്, മറ്റുള്ളവരുടെ അസ്തിത്വത്തെ അംഗീകരിക്കുമ്പോൾ തന്നെയും ഒരു ദൈവത്തോടുള്ള ഭക്തി ഉൾക്കൊള്ളുന്നു) എന്ന് പരാമർശിക്കപ്പെടുന്നു, എന്നാൽ അത്തരം ഏതൊരു പദവും അമിതമായ ഒരു പൊതുവൽക്കരണമാണ്.
ഹിന്ദുമതത്തിലെ ആദ്യകാല ഗ്രന്ഥങ്ങളിൽ ഒന്നായ ഋഗ്വേദത്തിലെ നാസദിയ സൂക്തം പ്രപഞ്ച സൃഷ്ടി, ദൈവം(ങ്ങൾ), ഏകൻ എന്നീ സങ്കൽപ്പങ്ങൾ, പ്രപഞ്ചം എങ്ങനെ ഉണ്ടായി എന്നിവ വിശദീകരിക്കുന്നു.
ഋഗ്വേദം ഒരു ഹീനോതെസ്റ്റിക് രീതിയിൽ വിവിധ ദേവതകളെ പുകഴ്ത്തുന്നു, അതിനാൽ ഓരോ ദൈവവും മറ്റൊന്നിനെക്കാൾ ശ്രേഷ്ടമോ താഴന്നതോ അല്ല.
സ്തുതിഗീതങ്ങൾ ഏക സത്യത്തെയും യാഥാർത്ഥ്യത്തെയും ആവർത്തിച്ച് പരാമർശിക്കുന്നു.
വൈദിക സാഹിത്യത്തിലെ "ഏകസത്യം", ആധുനിക കാലഘട്ടത്തിലെ ഏകദൈവവിശ്വാസം, ഏകത്വം, അതുപോലെ  പ്രകൃതിയുടെ മഹത്തായ സംഭവങ്ങൾക്കും പ്രക്രിയകൾക്കും പിന്നിൽ മറഞ്ഞിരിക്കുന്ന ദൈവീകരിക്കപ്പെട്ട തത്വങ്ങൾ എന്നിങ്ങനെ വ്യാഖ്യാനിക്കപ്പെടുന്നു.
ഹിന്ദുമതത്തിലെ വേദാനന്തര ഗ്രന്ഥങ്ങൾ പ്രപഞ്ച സൃഷ്ടിയുടെ ഒന്നിലധികം സിദ്ധാന്തങ്ങൾ പറയുന്നു, പലതിലും ബ്രഹ്മാവിനെ പരാമർശിക്കുന്നു.
ഇതിൽ സർഗ (പ്രപഞ്ചത്തിന്റെ പ്രാഥമിക സൃഷ്ടി), വിസർഗ (ദ്വിതീയ സൃഷ്ടി) എന്നിവ ഉൾപ്പെടുന്നു.
വേദവും വേദാനന്തര ഗ്രന്ഥങ്ങളും വ്യത്യസ്ത ദേവന്മാരെയും ദേവതകളെയും ദ്വിതീയ സ്രഷ്ടാക്കൾ ആയി പരമാർശിക്കുന്നു, ചില സന്ദർഭങ്ങളിൽ ഓരോ യുഗങ്ങളുടെയും ( കൽപ ) തുടക്കത്തിലെ ദ്വിതീയ സ്രഷ്ടാവ് മറ്റൊരു ദൈവമോ ദേവതയോ ആണ്.
മഹാഭാരതത്തിലും പുരാണങ്ങളിലും ബ്രഹ്മാവ് ഒരു "ദ്വിതീയ സ്രഷ്ടാവാണ്",.
വിഷ്ണുവിന്റെ നാഭിയിൽ നിന്ന് ഉത്ഭവിക്കുന്ന താമരയിൽ നിന്ന് ജനിച്ച ബ്രഹ്മാവ് പ്രപഞ്ചത്തിലെ എല്ലാ രൂപങ്ങളെയും സൃഷ്ടിക്കുന്നു, പക്ഷേ ആദിപ്രപഞ്ചത്തെ സൃഷ്ടിക്കുന്നില്ല.
ഇതിനു വിപരീതമായി, ശിവ കേന്ദ്രീകൃത പുരാണങ്ങൾ ബ്രഹ്മാവിനെയും വിഷ്ണുവിനെയും അർദ്ധനാരീശ്വരനാൽ (പകുതി ശിവനും പകുതി പാർവതിയും) സൃഷ്ടിച്ചതാണെന്ന് വിവരിക്കുന്നു, അല്ലെങ്കിൽ വിഷ്ണു, ശിവൻ, ബ്രഹ്മാവ് എന്നിവർ വ്യത്യസ്ത യുഗങ്ങളിൽ ( കൽപം ) പരസ്പരം ചാക്രികമായി സൃഷ്ടി നടപ്പാക്കുന്നു.
അതിനാൽ മിക്ക പുരാണ ഗ്രന്ഥങ്ങളിലും, ബ്രഹ്മാവിന്റെ സൃഷ്ടിപരമായ പ്രവർത്തനം അദ്ദേഹത്തിന് മുകളിലുള്ള മറ്റൊരു ദൈവത്തിന്റെ സാന്നിധ്യത്തെയും ശക്തിയെയും ആശ്രയിച്ചിരിക്കുന്നു.
സൃഷ്ടിയുടെ മറ്റ് പതിപ്പുകളിൽ, സ്രഷ്ടാവ് ഹിന്ദുമതത്തിലെ ബ്രഹ്മത്തിന് തുല്യമാണ്.
വൈഷ്ണവ വിശ്വാസത്തിൽ, വിഷ്ണു ബ്രഹ്മാവിനെ സൃഷ്ടിക്കുകയും ബാക്കിയുള്ള പ്രപഞ്ചത്തെ ക്രമീകരിക്കാൻ ആവശ്യപ്പെടുകയും ചെയ്യുന്നു.
ശൈവ വിശ്വാസത്തിൽ, ശിവനെ സ്രഷ്ടാവായി കണക്കാക്കാം.
ശാക്തേയ വിശ്വാസത്തിൽ, മഹാദേവി ത്രിമൂർത്തികളെ സൃഷ്ടിക്കുന്നു.
മറ്റുള്ളവ ചൈനീസ് പരമ്പരാഗത പ്രപഞ്ചശാസ്ത്രം
ചൈനീസ് പരമ്പരാഗത പ്രപഞ്ചശാസ്ത്ര പ്രകാരം പാംഗുവിനെ മറ്റൊരു സ്രഷ്ടാവായി വ്യാഖ്യാനിക്കാം.
ആദിയിൽ ഒരു രൂപരഹിതമായ അവസ്ഥയല്ലാതെ മറ്റൊന്നും പ്രപഞ്ചത്തിൽ ഉണ്ടായിരുന്നില്ല.
ഈ രൂപരഹിതമായ അവസ്ഥ പതിനെണ്ണായിരം വർഷം കൊണ്ട് കൂടിചേർന്ന് ഒരു കോസ്മിക് അണ്ഡമായി അതിനുള്ളിൽ, യിൻ, യാങ് എന്നീ തികച്ചും വിരുദ്ധമായ തത്വങ്ങൾ സന്തുലിതമാവുകയും മുട്ടയിൽ നിന്ന് പാംഗു ഉയർന്നുവരുകയും (അല്ലെങ്കിൽ ഉണർന്നെഴുന്നേൽക്കുകയും) ചെയ്തു.
തലയിൽ കൊമ്പുകളുള്ള രോമാവൃതമായ  ഒരു പ്രാകൃത ഭീമാകാരനായാണ് പാംഗുവിനെ സാധാരണയായി ചിത്രീകരിക്കുന്നത്.
പാംഗു ലോകത്തെ സൃഷ്ടിക്കുന്ന ദൗത്യം ഏറ്റെടുത്തു: അവൻ തന്റെ ഭീമാകാരമായ മഴു ഉപയോഗിച്ച് യാങ്ങിൽ നിന്ന് യിനെ വേർപെടുത്തി, ഭൂമിയും ആകാശവും സൃഷ്ടിച്ചു.
അവരെ വേർപെടുത്താൻ, പാംഗു അവർക്കിടയിൽ നിന്നുകൊണ്ട് ആകാശത്തെ മുകളിലേക്ക് തള്ളി.
ഈ ദൗത്യം പതിനെണ്ണായിരം വർഷമെടുത്തു, ഓരോ ദിവസവും ആകാശത്തിന്റെ ഉയരം പത്തടിയും ഭൂമിക്ക് പത്തടി വീതിയും, പാംഗുവിന് പത്തടി ഉയരവും വർദ്ധിച്ചുവന്നു.
കഥയുടെ ചില പതിപ്പുകളിൽ, ആമ , ക്വിലിൻ, ഫീനിക്സ്, ഡ്രാഗൺ എന്നിങ്ങനെ നാല് മൃഗങ്ങൾ പാംഗുവിനെ ഈ ദൗത്യത്തിൽ സഹായിക്കുന്നു.
പതിനെണ്ണായിരം വർഷങ്ങൾക്ക് ശേഷം പാംഗു അന്ത്യ വിശ്രമം ചെയ്യുന്നു.
അവന്റെ ശ്വാസം കാറ്റായും ; അവന്റെ ശബ്ദം ഇടിമുഴക്കം ആയും; ഇടത് കണ്ണ് സൂര്യനും വലത് കണ്ണ് ചന്ദ്രനും ആയും; അവന്റെ ശരീരം പർവതങ്ങളും ലോകത്തിന്റെ അതിരും ആയിത്തീർന്നു.
അവന്റെ രക്തം നദികളെ സൃഷ്ടിച്ചു; അവന്റെ പേശികൾ ഫലഭൂയിഷ്ഠമായ ഭൂമിയും; അവന്റെ മുഖരോമങ്ങൾ നക്ഷത്രങ്ങളും ക്ഷീരപഥങ്ങളും ആയി.
അവന്റെ രോമങ്ങൾ കുറ്റിക്കാടുകളും വനങ്ങളും; അവന്റെ അസ്ഥികൾ വിലയേറിയ ധാതുക്കളും; അവന്റെ അസ്ഥിമജ്ജ വിശുദ്ധ വജ്രങ്ങളും; അവന്റെ വിയർപ്പ് മഴയായും മാറി; കാറ്റ് കൊണ്ടുനടന്ന അവന്റെ രോമങ്ങളിലെ ചെള്ളുകൾ ലോകമെമ്പാടും മനുഷ്യരായി മാറി.
പാംഗുവിന്റെ ഐതീഹ്യം രേഖപ്പെടുത്തിയ ആദ്യത്തെ എഴുത്തുകാരൻ ത്രീ കിങ്ങ്ഡം കാലഘട്ടത്തിലെ സൂ ഷെങ് ആയിരുന്നു.
പാംഗുവിന് മുമ്പുള്ള മറ്റൊരു സ്രഷ്ടാവായ ഷാംഗ്ഡി അബ്രഹാമിക് വിശ്വാസങ്ങൾക്ക് സമാനമായ ആശയങ്ങൾ പങ്കിടുന്നു.
കസാഖ്
കസാഖ് നാടോടിക്കഥകൾ അനുസരിച്ച്, ജസഗ്നൻ ലോകത്തിന്റെ സ്രഷ്ടാവാണ്.
ഇതും കാണുക അബോറിജിനൽ ഓസ്‌ട്രേലിയൻ മിത്തോളജി സ്വപ്നകാലം ബൈബിൾ പ്രപഞ്ചശാസ്ത്രം കോസ്മോളജിക്കൽ വാദം സൃഷ്ടിവാദം ദേവമതം അസ്തിത്വം ടിസിംറ്റ്സും കുറിപ്പുകൾ അവലംബം ഗ്രന്ഥസൂചിക പുറം കണ്ണികൾ Creator deities എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
സ്രാമ്പിക്കല്ല്
ചോക്കാട് പഞ്ചായത്തിലെ ഒരു ഗ്രാമമാണ്‌ സ്രാമ്പിക്കല്ല്‌ .
പുല്ലകോടിനും കല്ലമൂലക്കും ഇടയിൽ സ്ഥിതി ചെയ്യുന്നു.
നിലമ്പൂർ-ഊട്ടി ഹൈവേ ഇതുവഴി കടന്നുപോവുന്നു.
സ്രാവ് (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Dorado_(Constellation)
ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ സ്രാവ് (Dorado).
ചെറിയ ഒരു നക്ഷത്രരാശിയാണ്‌ ഇത്.
ആകാശഗംഗയുടെ ഉപഗ്രഹഗാലക്സിയായ വലിയ മഗല്ലനിക് മേഘം (Large Magellanic Cloud) ഇതിലും മേശ രാശിയിലുമായാണ്‌ സ്ഥിതി ചെയ്യുന്നത്.
16-ാം നൂറ്റാണ്ടിലാണ് ഇതിന് ഒരു പേരു നൽകി പുതിയ നക്ഷത്രരാശിയായി ഗണിക്കാൻ തുടങ്ങിയത്.
Dorado എന്ന സ്പാനിഷ്‌ വാക്ക് സൂചിപ്പിക്കുന്നത് ഒരിനം സ്രാവിനെയാണ്.
Dorado എന്നത് ഒരു സ്പാനീഷ് വാക്കായതിനാൽ ഇതിലെ നക്ഷത്രങ്ങൾക്ക് പേരു നൽകുമ്പോൾ ഇതിന്റെ ലാറ്റിൻ രൂപമായ ഡൊറാഡസ് എന്ന വാക്കാണ് ഉപയോഗിക്കാറുള്ളത്.
ക്രാന്തിവൃത്തത്തിന്റെ ദക്ഷിണധ്രുവം ഈ രാശിയിലാണ്‌ സ്ഥിതിചെയ്യുന്നത് ചരിത്രം
പീറ്റർ ഡിർക്‌സൂൺ കെയ്സർ , ഫ്രെഡറിക് ഡി ഹൗട്ട്മാൻ എന്നിവരുടെ നിരീക്ഷണങ്ങളെ അടിസ്ഥാനമാക്കി പെട്രസ് പ്ലാൻഷ്യസ് നാമകരണം ചെയ്ത പന്ത്രണ്ട് നക്ഷത്രസമൂഹങ്ങളിൽ ഒന്നാണ് സ്രാവ്.
ഡോൾഫിൻ മത്സ്യമായും വാൾ മത്സ്യമായും സ്രാവിനെ ആദ്യകാലങ്ങളിൽ ചിത്രീകരിച്ചിരുന്നു.
ഒരു സ്വർണ്ണമത്സ്യമായും ഇത് ചിത്രീകരിക്കപ്പെട്ടിട്ടുണ്ട്.
17, 18 നൂറ്റാണ്ടുകളിൽ ഈ നക്ഷത്രസമൂഹം സിഫിയാസ് എന്നും അറിയപ്പെട്ടിരുന്നു.
വാൾമത്സ്യത്തെ തന്നെയാണ് സിഫിയാസ് എന്നു പറയുന്നത്.
പിന്നീട് അന്താരാഷ്ട്ര ജ്യോതിശാസ്ത്ര സംഘടന ഡൊറാഡോ എന്ന പേര് ഔദ്യോഗികമായി അംഗീകരിക്കുകയായിരുന്നു.
ഭൂമിയിൽ നിന്ന് 176 പ്രകാശവർഷം അകലെ സ്ഥിതി ചെയ്യുന്ന നീല നക്ഷത്രമാണ് ആൽഫ ഡോറാഡസ്.
ഇതിന്റെ കാന്തിമാനം 3.3 ആണ്.
സ്രാവ് നക്ഷത്രരാശിയിലെ ഏറ്റവും തിളക്കമുള്ള നക്ഷത്രമാണിത്.
ബീറ്റ ഡൊറാഡസ് ഒരു സെഫീഡ് ചരനക്ഷത്രമാണ്.
കുറഞ്ഞ കാന്തിമാനം 4.1ഉം കൂടിയ കാന്തിമാനം 3.5ഉം ഉള്ള മഞ്ഞ അതിഭീമൻ നക്ഷത്രമാണിത്.
9 ദിവസവും 20 മണിക്കൂറുമാണ് ഇങ്ങനെ തിളക്കം മാറി വരാൻ എടുക്കുന്ന സമയം.
ഭൂമിയിൽ നിന്ന് ആയിരത്തി നാല്പത് പ്രകാശവർഷം അകലെയാണ് ഇതിന്റെ സ്ഥാനം.
ഈ നക്ഷത്രരാശിയിലെ നിരവധി ചരനക്ഷത്രങ്ങളിൽ ഒന്നാണ് ആർ ഡൊറാഡസ്.
എസ് ഡോർ വലിയ മഗല്ലനിക് മേഘത്തിലെ ഒരു അതിഭീമൻ നക്ഷത്രമാണ്.
എസ് ഡൊറാഡസ് ചരനക്ഷത്രങ്ങളുടെ പ്രോട്ടോടൈപ്പാണ് ഇത്.
ഗാമ ഡൊറാഡസ് ചരനക്ഷത്രങ്ങളുടെ പ്രോട്ടോടൈപ്പാണ് ഗാമ ഡോറാഡസ്.
ദൂരദർശിനി കണ്ടുപിടിച്ചതിനു ശേഷം ഭൂമിയുടെ ഏറ്റവും അടുത്തായി നിരീക്ഷിക്കപ്പെട്ട സൂപ്പർനോവയാണ് സൂപ്പർനോവ 1987എ .
SNR 0509-67.5 400 വർഷങ്ങൾക്ക് മുമ്പ് സംഭവിച്ചതും അസാധാരണമായ തിളക്കമുണ്ടായിരുന്നതുമായ ടൈപ്പ് 1എ സൂപ്പർനോവയുടെ അവശിഷ്ടമാണ്.
HE 0437-5439 എന്ന നക്ഷത്രം ക്ഷീരപഥം-മഗല്ലനിക് ക്ലൗഡ് സിസ്റ്റത്തിൽ നിന്ന് അതിവേഗം അകന്നു പോയിക്കൊണ്ടിരിക്കുന്ന നക്ഷത്രമാണ്.
ജ്യോതിശാസ്ത്രവസ്തുക്കൾ ടാറണ്ടുള നീഹാരിക
വലിയ മഗല്ലനിക് മേഘത്തിന്റെ സ്രാവ് രാശിയിലെ ഭാഗത്ത് 1987ൽ ഒരു സൂപ്പർനോവാസ്ഫോടനമുണ്ടായി .
ഇത് SN1987A എന്നറിയപ്പെടുന്നു.
ദൂരദർശിനികൾ കണ്ടുപിടിക്കപ്പെട്ടതിനുശേഷം ഭൂമിക്ക് ഏറ്റവുമടുത്തുണ്ടായ സൂപ്പർനോവാസ്ഫോടനമാണിത്.
ഇതിന്റെ അവശിഷ്ടത്തിന്‌ പ്രകാശമേറിവരികയാണെന്ന്  2007ൽ ഒരു പഠനം തെളിയിച്ചു .
ടാറണ്ടുള നീഹാരിക (Tarantula Nebula) എന്നറിയപ്പെടുന്ന NGC 2070 ഈ നക്ഷത്രരാശിയിലെ നീഹാരികയാണ്‌ .
ഇത് വലിയ മഗല്ലനിക് മേഘത്തിന്റെ ഭാഗമാണ്‌.
സർപ്പിളാകൃതിയിലുള്ള സീഫർട്ട് ഗാലക്സിയായ NGC 1566ഉം ഈ നക്ഷത്രരാശിയിലാണ്‌.
വലിയ മഗല്ലനിക് ക്ലൗഡിൽ സ്ഥിതി ചെയ്യുന്ന ഒരു എമിഷൻ നെബുലയാണ് N 180B.
NGC 1566 ഒരു സർപ്പിള ഗാലക്സിയാണ്.
NGC 1755, NGC 1850, NGC 1854 എന്നിവ ഗോളീയ താരവ്യൂഹങ്ങളാണ്.
NGC 1763 മൂന്ന് ടൈപ് B നക്ഷത്രങ്ങളുമായി ബന്ധപ്പെട്ട നല്ല തിളക്കമുള്ള നെബുലയാണ്.
NGC 1820, NGC 1869,NGC 1901, NGC 1910 എന്നിവ തുറന്ന താരവ്യൂഹങ്ങളാണ്.
NGC 2080 "ഗോസ്റ്റ് ഹെഡ് നെബുല" എന്നും അറിയപ്പെടുന്നു.
ഇത് വലിയ മഗല്ലനിക് മേഖത്തിലെ 50 പ്രകാശവർഷം വിസ്താരമുള്ള ഒരു എമിഷൻ നെബുലയാണ്.
രണ്ട് വ്യത്യസ്ത വെളുത്ത പാടുകൾ ഉള്ളതിനാലാണ് ഇതിന് പേര് നൽകിയിരിക്കുന്നത്.
ഇവ നമുക്കടുത്തുള്ള രണ്ട് നക്ഷത്രരൂപീകരണ മേഖലകളാണ്.
പടിഞ്ഞാറു ഭാഗത്തുള്ളത് ചാർജ്ജിത ഓക്സിജന്റെ സാന്നിദ്ധ്യം കാരണം പച്ചനിറത്തിൽ കാണപ്പെടുന്നു.
ഓക്സിജന്റെയും ഹൈഡ്രജന്റെയും ഉദ്‌വമനം മൂലം മധ്യഭാഗം മഞ്ഞ നിറത്തിലാണ്.
ഹൈഡ്രജൻ ആൽഫ ഉദ്‌വമനം കാരണം  തെക്കൻ ഭാഗം ചുവപ്പാണ്.
1,000 പ്രകാശവർഷം വിസ്താരമുള്ള ഒരു സൂപ്പർബബിൾ ആണ് N44.
ഇത് വലിയ മെഗല്ലാനിക് മേഖത്തിലാണുള്ളത്.
വളരെ ഉയർന്ന താപനിലയുള്ള 40 നക്ഷത്രങ്ങളാണ് ഇതിന്റെ മദ്ധ്യത്തിലുള്ളത്.
ഇവയാണ് ഇതിന്റെ കുമിള രൂപത്തിലുള്ള ഘടനക്കു കാരണം.
ഇതിനുള്ളിൽ N44F എന്ന മറ്റൊരു കുമിളയുണ്ട്.
ഇതിനുള്ളിലും അവിശ്വസനീയമാം വിധം തപനിലയിള്ള ഒരു നക്ഷത്രമുണ്ട്.
35 പ്രകാശവർഷമാണ് ഇതിന്റെ വ്യാസം.
അവലംബം 1 2 3 Ridpath Tirion 2017 , പുറങ്ങൾ.
sfn error: no target: CITEREFStaal1988 ( help ) ↑ ↑ http://www.sciencedaily.com/releases/2007/02/070223143408.htm
സ്രഗ്ദ്ധര
ഒരു സം‍സ്കൃതവർണ്ണവൃത്തമാണ് സ്രഗ്ദ്ധര .
ലക്ഷണം ( വൃത്തമഞ്ജരി ) “ ഏഴേഴായ് മൂന്നു ഖണ്ഡം മരഭനയയയം സ്രഗ്ദ്ധരാവൃത്തമാകും ”
വൃത്തശാസ്ത്ര സങ്കേതമനുസരിച്ചു് “മ ര ഭ ന യ യ യ” എന്നീ ഗണങ്ങൾ‍ 7, 14 എന്നീ അക്ഷരങ്ങൾ‍ക്കു ശേഷം യതിയോടുകൂടി വരുന്ന വൃത്തമാണ് സ്രഗ്ദ്ധര.
ഉദാ: താരിൽ‍ത്തന്വീകടാക്ഷാഞ്ചല...
“ താരിൽ‍ത്തന്വീകടാക്ഷാഞ്ചലമധുപകുലാരാമ!
രാമാജനാനാം
നീരിൽ‍ത്താർ‍ബാണ!
വൈരാകരനികരതമോമണ്ഡലീചണ്ഡഭാനോ!
നേരെത്താതോരു നീയാം തൊടുകുറി കളകായ്കെന്നുമേഷാ കുളിക്കും നേരത്തിന്നിപ്പുറം വിക്രമനൃവര!
ധരാ ഹന്ത!
കല്‌പാന്തതോയേ ” സാദൃശ്യമുള്ള മറ്റു വൃത്തങ്ങൾ സ്രഗ്ദ്ധരയുടെ അഞ്ചു മുതൽ എട്ടു വരെയുള്ള അക്ഷരങ്ങൾ ഓരോ വരിയിലും ഉപേക്ഷിച്ചാൽ മന്ദാക്രാന്ത എന്ന വൃത്തം കിട്ടും.
സ്രഗ്ദ്ധരയുടെ അഞ്ചു മുതൽ 14 വരെയുള്ള അക്ഷരങ്ങൾ ഓരോ വരിയിലും ഉപേക്ഷിച്ചാൽ ശാലിനി എന്ന വൃത്തം കിട്ടും.
സ്രഗ്ദ്ധരയുടെ അവസാനത്തെ ഏഴു് അക്ഷരങ്ങൾ ചേർ‍ന്ന ഭാഗം (- v - - v - -) മറ്റു പല വൃത്തങ്ങളുടെയും അവസാനത്തിലുണ്ടു്.
മന്ദാക്രാന്ത ശാലിനി മാലിനി മേഘവിഷ്‍ഭൂർ‍ജ്ജിതം മറ്റു വിവരങ്ങൾ
ദീർ‍ഘവൃത്തങ്ങളിൽ ശാർദ്ദൂലവിക്രീഡിതം കഴിഞ്ഞാൽ ഏറ്റവുമധികം ശ്ലോകങ്ങൾ ഈ വൃത്തത്തിലാണുള്ളതു്.
എല്ലാ ഭാവങ്ങളെയും പ്രകടിപ്പിക്കാൻ കഴിവുള്ള ഈ വൃത്തം അക്ഷരശ്ലോകപ്രേമികളുടെ ഒരു പ്രിയപ്പെട്ട വൃത്തമാണു്.
സ്രാമ്പ്യ മലപ്പുറം വേങ്ങരക്കടുത്ത് പൂച്ചോലമാട് ഗ്രാമത്തിൽ കുളത്തിന് മീതേയുള്ള ഒരു സ്രാമ്പ്യ
പഴയ കാലത്ത് മലബാറിൽ പ്രത്യേകിച്ച് മലപ്പുറം ജില്ലയിൽ വയൽ(പാടശേഖരം)വക്കത്ത് കണ്ട് വന്നിരുന്ന കൊച്ചു നിസ്കാര പള്ളികളാണ് സ്രാമ്പ്യകൾ എന്ന പേരിൽ അറിയപ്പെടുന്നത്.
മലപ്പുറത്തെ മുസ്ലിം കർഷകരാണ് ഈ സ്രാമ്പ്യകളുടെ നിർമാതാക്കൾ.
ചെലവു കുറഞ്ഞ രീതിയിൽ പാട വക്കത്ത് ഓടും ഓലയും മേഞ്ഞ് നാലു കാലിൽ കെട്ടി ഉയർത്തുന്ന ചെറിയ കൂരകളായിരുന്നു സ്രാമ്പ്യ.
സ്രാമ്പ്യകൾ നിർമിച്ചിരുന്നത് നീന്തൽ കുളത്തിൻറെ മീതേയും ചെറിയ തോടുകളുടെ ഓരത്തുമൊക്കെയായിരുന്നു.
അംഗശുദ്ധി വരുത്താൻ പിന്നെ വേറെ സൗകര്യങ്ങൾ ഒരുക്കേണ്ടതില്ല എന്നതായിരുന്നു കാരണം.
സാവിയ
സ്യോൾ ലോകകപ്പ് സ്റ്റേഡിയം
അസോസിയേഷൻ ഫുട്ബോൾ മത്സരങ്ങൾക്ക് കൂടുതലും ഉപയോഗിക്കുന്ന ഒരു സ്റ്റേഡിയമാണ് സിയോൾ ലോകകപ്പ് സ്റ്റേഡിയം ( Hangul : 서울월드컵경기장 ), സംഗം സ്റ്റേഡിയം എന്നും അറിയപ്പെടുന്നു.
240, ലോകകപ്പ്-റോ, മാപ്പോ-ഗു, സ്യോൾ, ദക്ഷിണകൊറിയ എന്നതാണ് വിലാസം.
2002 ഫിഫ ലോകകപ്പിനായി നിർമ്മിച്ച ഇത് 2001 നവംബർ 10 ന് പ്രവർത്തനമാരംഭിച്ചു.
സിയോൾ ഒളിമ്പിക് സ്റ്റേഡിയത്തിന് ശേഷം ദക്ഷിണ കൊറിയയിലെ രണ്ടാമത്തെ വലിയ സ്റ്റേഡിയമാണിത്.
ഏഷ്യയിലെ ഏറ്റവും വലിയ ചതുരാകൃതിയിലുള്ള സ്റ്റേഡിയമാണിത്.
ഒരു പരമ്പരാഗത കൊറിയൻ പട്ടത്തിന്റെ രൂപത്തിലാണ് ഇതിന്റെ രൂപകൽപ്പന.
വിഐപിയ്ക്ക് 816 സീറ്റുകൾ, പ്രസ്സിന് 754 സീറ്റുകൾ, 75 സ്വകാര്യ സ്ക്കൈ ബോക്സ് റൂമുകൾ എന്നിവ ഉൾപ്പെടെ 66,704 സീറ്റുകളാണ് സ്റ്റേഡിയത്തിൽ ഉള്ളത്.
2014 ഫെബ്രുവരിയിൽ ടേബിൾ സീറ്റുകൾ സ്ഥാപിച്ചതിനാൽ ആകെ ശേഷി 66,806 സീറ്റുകളിൽ നിന്ന് 66,704 സീറ്റുകളായി കുറഞ്ഞു.
സിയോൾ മെട്രോപൊളിറ്റൻ ഫെസിലിറ്റി മാനേജ്‌മെന്റ് കോർപ്പറേഷനാണ് (എസ്എംഎഫ്എംസി) 2002 ലോകകപ്പ് മുതൽ ഈ സ്റ്റേഡിയം പ്രവർത്തിപ്പിക്കുന്നത്.
എഫ്‌സി സിയോൾ 2004 ൽ സിയോൾ ലോകകപ്പ് സ്റ്റേഡിയത്തിനെ അവരുടെ ഹോം ഗ്രൗണ്ടായി സ്വീകരിച്ചു.
ഏഷ്യയിലെ ഏറ്റവും വലിയ ഫുട്ബോൾ സ്റ്റേഡിയമായ സിയോൾ ലോകകപ്പ് സ്റ്റേഡിയം പരമ്പരാഗത കൊറിയൻ രൂപകല്പന ശൈലികൾ പിൻതുടരുന്നു.
പരമ്പരാഗത കൊറിയൻ പട്ടത്തിന്റെ സവിശേഷമായ ആകൃതിയിലാണ് മേൽക്കൂരയുടെ നിർമ്മാണം.
മേൽക്കൂരക്ക് 50 മീറ്റർ ഉയരമുണ്ട്, 16 വലിയ മാസ്റ്റുകൾ പിന്തുണയ്ക്കുന്നു.
ഈ മേൽക്കൂര സ്റ്റേഡിയത്തിന്റെ 90% സീറ്റുകളും ഉൾക്കൊള്ളുന്നു.
ഫൈബർഗ്ലാസ് ഫാബ്രിക്, പോളികാർബണേറ്റ് എന്നിവ കൊണ്ടാണ് മേൽക്കൂരയുടെ നിർമ്മാണം.
ഇത് ഹാൻജി (കൊറിയൻ പരമ്പരാഗത പേപ്പർ) കൊണ്ട് നിർമ്മിച്ചതാണെന്ന തോന്നൽ ഉളവാക്കുന്നു.
സ്റ്റേഡിയത്തിലെ രാത്രികാല ദീപാലങ്കാരങ്ങൾ പരമ്പരാഗത കൊറിയൻ വിളക്കിന്റെ കടലാസിലൂടെ പ്രകാശം പരത്തുന്നതുപോലെയുള്ള പ്രതീതി ജനിപ്പിക്കുന്ന തരത്തിലുള്ളതാണ്.
ഇത് സ്റ്റേഡിയത്തെ ഊഷ്മളവും മൃദുവായതുമായ വെളിച്ചത്തിൽ കുളിപ്പിക്കുന്നു.
ശ്രദ്ധേയമായ ഫുട്ബോൾ ഇവന്റുകൾ 2002 ഫിഫ ലോകകപ്പ്
2002 ഫിഫ ലോകകപ്പിന്റെ വേദികളിലൊന്നായിരുന്നു സിയോൾ ലോകകപ്പ് സ്റ്റേഡിയം.
ഈ ലോകകപ്പിൽ താഴെക്കാണുന്ന മത്സരങ്ങൾ നടത്തി: തീയ്യതി ടീം 1 ഫലം ടീം 2 റൗണ്ട് 31 മെയ് 2002 ഫ്രാൻസ് 0–1 സെനെഗൽ ഗ്രൂപ്പ് A 13 ജൂൺ 2002 ടർക്കി 3–0 ചൈന ഗ്രൂപ്പ് C 25 ജൂൺ 2002 ദക്ഷിണ കൊറിയ 0–1 ജെർമനി സെമി ഫൈനലുകൾ 2007 ഫിഫ അണ്ടർ 17 ലോകകപ്പ്
2007 ലെ ഫിഫ അണ്ടർ 17 ലോകകപ്പിന്റെ വേദികളിലൊന്നായിരുന്നു സിയോൾ ലോകകപ്പ് സ്റ്റേഡിയം.
2007 ലെ ഫിഫ അണ്ടർ 17 ലോകകപ്പിൽ താഴെക്കാണുന്ന മത്സരങ്ങൾ ഇവിടെ നടത്തി: Date Team 1 Result Team 2 Round 9 സെപ്തംബർ 2007 ഘാന 1–2 ജെർമനി മൂന്നാം സ്ഥാനക്കാരുടെ മത്സരം 9 സെപ്തംബർ 2007 സ്പെയ്ൻ 0–0 ( a.e.t. ) (0–3 pen. ) നൈജീരിയ ഫൈനൽ 2013 എ.എഫ്.സി ചാമ്പ്യൻസ് ലീഗ് ഫൈനൽ
2013 എ.എഫ്.സി ചാമ്പ്യൻസ് ലീഗ് ഫൈനലിന്റെ ആദ്യപാദ വേദിയായിരുന്നു സിയോൾ ലോകകപ്പ് സ്റ്റേഡിയം.
26 October 2013 19:30 UTC+9 FC Seoul 2–2 Guangzhou Evergrande {{{stadium}}} Attendance: 55,501 Referee: Ravshan Irmatov ( Uzbekistan ) Escudero 11 ' Damjanović 83 ' Report Elkeson 30 ' Gao Lin 58 ' പ്രവർത്തിക്കുന്ന ടീമുകൾ 2001 മുതൽ കൊറിയ റിപ്പബ്ലിക് ദേശീയ ഫുട്ബോൾ ടീമിന്റെ ഹോം സ്റ്റേഡിയം.
2004 മുതൽ കെ ലീഗ് 1 ക്ലബ് എഫ്‌സി സിയോളിന്റെ ഹോം സ്റ്റേഡിയം.
നടന്ന പരിപാടികൾ
2004 മുതൽ ഈ സ്റ്റേഡിയത്തിൽ നടന്ന പ്രധാനപരിപാടികളുടെ പട്ടിക.
2004: സ്റ്റേഡിയത്തിലെ ലോകകപ്പ് മാളിലെ സംഗം സിജിവി മൾട്ടിപ്ലക്സ് സിനിമ പാരീസിലെ സിയോൾ ബ്രോഡ്കാസ്റ്റിംഗ് സിസ്റ്റത്തിന്റെ (എസ്ബിഎസ്) നാടക പ്രേമികളുടെ ചിത്രീകരണ സ്ഥലമായി ഉപയോഗിച്ചു.
പാർക്ക്-ഷിൻ-യാങ് അവതരിപ്പിച്ച കി-ജുവിന്റെ മുൻ ഭാര്യ ബെയ്ക്ക് സിയംഗ്-ക്യുങിന്റെ സിനിമാ സി‌എസ്‌വിയായി ഇത് ഉപയോഗിച്ചു, അവിടെ കിം ജംഗ്-ഇൻ അവതരിപ്പിച്ച ടൈ-യംഗ്, ജോലി ചെയ്യുകയും പജമ പാർട്ടി നടത്തുകയും ചെയ്തു.
2007 മുതൽ 2009 വരെ കൊറിയ ഫൗണ്ടേഷൻ ഫോർ ഇന്റർനാഷണൽ കൾച്ചർ എക്സ്ചേഞ്ച് (കോഫിസ്) സംഘടിപ്പിച്ച നാലാമത്തെയും അഞ്ചാമത്തെയും ആറാമത്തെയും ഏഷ്യാ ഗാനമേള.
2009 ഡ്രീം കച്ചേരി - 10 ഒക്ടോബർ 2009 2010 ഡ്രീം കച്ചേരി - 22 മെയ് 2010 2011 ഡ്രീം കച്ചേരി - 28 മെയ് 2011 2012 ഡ്രീം കച്ചേരി - 12 മെയ് 2012 സൈയുടെ ഹാപ്പെനിംഗ് കച്ചേരി - 13 ഏപ്രിൽ 2013 2013 ഡ്രീം കച്ചേരി - 11 മെയ് 2013 2014 ഡ്രീം കൺസേർട്ടിന്റെ ഇരുപതാം വാർഷികം: ഐ ലവ് കൊറിയ - 7 ജൂൺ 2014 എസ്എം എന്റർടൈൻമെന്റിന്റെ എസ്എം ടൗൺ ലൈവ് വേൾഡ് ടൂർ IV - 15 ഓഗസ്റ്റ് 2014 2014 ലീഗ് ഓഫ് ലെജന്റ്സ് വേൾഡ് ചാമ്പ്യൻഷിപ്പ് ഫൈനലുകൾ - 19 ഒക്ടോബർ 2014 2015 ഐ ലവ് കൊറിയ ഡ്രീം കച്ചേരി - 23 മെയ് 2015 സ്വാതന്ത്ര്യത്തിന്റെ 70-ാം വാർഷികം ഐ ആം കൊറിയ സംഗീതക്കച്ചേരി - 15 ഓഗസ്റ്റ് 2015 സെച്സ് കീസിന്റെ റീയൂണിയൻ കച്ചേരി - 14 ഏപ്രിൽ 2016 2016 ഐ ലവ് കൊറിയ ഡ്രീം കച്ചേരി - 4 ജൂൺ 2016 ബിഗ് ബാങ്ങിന്റെ പത്താം വാർഷിക കച്ചേരി - 20 ഓഗസ്റ്റ് 2016 2017 ഡ്രീം കച്ചേരി - 3 ജൂൺ 2017 ജി-ഡ്രാഗൺ - ആക്റ്റ് III: മോട്ട് വേൾഡ് ടൂർ - 10 ജൂൺ 2017 എസ്എം എന്റർടൈൻമെന്റിന്റെ എസ്എം ടൗൺ ലൈവ് വേൾഡ് ടൂർ VI - 8 ജൂലൈ 2017 2018 ഡ്രീം കച്ചേരി - 12 മെയ് 2018 2019 ഡ്രീം കച്ചേരി - 18 മെയ് 2019 അവലംബങ്ങൾ ↑ "Stadium Profile at Seoul Metropolitan Facilities Management Corporation" SMFMC .
Retrieved March 14, 2016 ↑ ↑ "Seoul World Cup Stadium Tour Guide" Archived 2010-06-12 at the Wayback Machine .
Seoul Tourism Organization .
Retrieved 2011-10-12 ↑ "Stadium Introduction at Seoul Metropolitan Facilities Management Corporation" Archived 2011-07-21 at the Wayback Machine .
SMFMC .
Retrieved 2011-10-12 ↑ "Design of Seoul World Cup Stadium" Archived 2016-03-05 at the Wayback Machine .
Visit Korea ↑ ↑ Lee Yong-sung "Heartthrobs of Asian pop gather in Seoul" Korea Herald .
14 September 2007.
Retrieved 3 April 2012 ↑ "Asia Song Festival" Archived 2012-07-16 at the Wayback Machine .
KOFICE .
22 November 2007.
Retrieved 12 October 2011 ↑ Ryu Seung-yoon "Asia Song Festival to celebrate its 6th anniversary" Korea Herald .
30 March 2010.
Retrieved 29 March 2012 ↑ Ryu Seung-yoon "Hosts for '2009 Dream Concert' announced" Archived 2020-10-30 at the Wayback Machine .
Korea Herald .
Retrieved 29 March 2012 ↑ ↑ പുറത്തേക്കുള്ള കണ്ണികൾ Seoul World Cup Stadium എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Seoul World Cup Stadium Official Website Archived 2015-07-09 at the Wayback Machine .
(in Korean) Seoul World Cup Stadium official website
37°34′05.6″N 126°53′50.5″E ﻿ / ﻿ 37.568222°N 126.897361°E ﻿ / 37.568222; 126.897361
ഹഫ്സത്ത് ഇഡ്രിസ് ഇംഗ്ലീഷ് വിലാസം https://ml.wikipedia.org/wiki/Hafsat_Idris
കന്നിവുഡ് ചലച്ചിത്ര വ്യവസായത്തിലെ ഒരു നൈജീരിയൻ ചലച്ചിത്രനടിയാണ് ഹഫ്സത്ത് അഹ്മദ് ഇഡ്രിസ് (ജനനം 14 ജൂലൈ 1987 ).
അവർ പങ്കെടുത്ത ആദ്യ സിനിമ ബറൗനിയ (2016) ആയിരുന്നു.
അവർ 2019 ലെ വനിതാ നടി അവാർഡ് നേടി.
നൈജീരിയയുടെ വടക്കൻ ഭാഗത്തുള്ള കാനോ സംസ്ഥാനത്തിലെ ഒരു സ്വദേശിയാണ് ഹഫ്സത്ത്.
ഒഗുൻ സംസ്ഥാനത്തിലെ ഷഗാമുവിലാണ് അവൾ ജനിച്ചതും വളർന്നതും.
ബറൗനിയ എന്ന സിനിമയിൽ അവർ കന്നിവുഡിൽ ആദ്യമായി അഭിനയിച്ചു.
അലി നുഹു , ജമീല നാഗുഡു എന്നിവർക്കൊപ്പം അവർ അഭിനയിച്ചു.
2018 ൽ, റംലത് ഇൻവെസ്റ്റ്മെന്റ് എന്നറിയപ്പെടുന്ന ഒരു ചലച്ചിത്ര നിർമ്മാണ കമ്പനി ഹഫ്സത്ത് സ്ഥാപിച്ചു.
2019 ൽ കാവേ ഉൾപ്പെടെ നിരവധി സിനിമകൾ നിർമ്മിച്ചു, അതിൽ അലി നുഹു, സാനി മൂസ ദഞ്ജ, തുടങ്ങിയവർ അവരോടൊപ്പം അഭിനയിച്ചു.
അവാർഡുകൾ Year Award Category Result 2017 സിറ്റി പീപ്പിൾ എന്റർടൈൻമെന്റ് അവാർഡ്സ് Most Promising Actress നാമനിർദ്ദേശം 2018 സിറ്റി പീപ്പിൾ എന്റർടൈൻമെന്റ് അവാർഡ്സ് Best Actress വിജയിച്ചു 2019 സിറ്റി പീപ്പിൾ എന്റർടൈൻമെന്റ് അവാർഡ്സ് Best Actress വിജയിച്ചു 2019 സിറ്റി പീപ്പിൾ എന്റർടൈൻമെന്റ് അവാർഡ്സ് Face of Kannywood വിജയിച്ചു അവലംബം
ഹബക്കുക്കിന്റെ പുസ്തകം ഇംഗ്ലീഷ് വിലാസം https://ml.wikipedia.org/wiki/Book_of_Habakkuk
എബ്രായ ബൈബിളിന്റേയും ക്രിസ്ത്യാനികളുടെ പഴയനിയമത്തിന്റേയും ഭാഗമായ ഒരു ഗ്രന്ഥമാണ് ഹബക്കുക്കിന്റെ പുസ്തകം .
ദൈർഘ്യം കുറഞ്ഞ 12 പ്രവാചകഗ്രന്ഥങ്ങൾ ചേർന്ന "ചെറിയ പ്രവാചകന്മാർ" എന്ന വിഭാഗത്തിൽ എട്ടാമത്തേതായാണ് ഇതു മിക്കവാറും ബൈബിൾ സംഹിതകളിൽ കാണാറ്.
യെരുശലേമിലെ യഹൂദരുടെ ഒന്നാം ദേവാലയത്തിന്റെ നശീകരണത്തിനു ഏതാനും വർഷം മുൻപ് ക്രി.
610-600 കാലത്തെ രചനയായി ഇതു കരുതപ്പെടുന്നു.